als_Latn dik_Latn sag_Latn
Nuk ka asnjë klub në botë që të krahasohet me Bayern Munichut. Është ky konkluzioni i presidentit të klubit bavarez, Uli Hoeness, për të cilin Bayerni qëndron në majën e botës, i pacenuar nga asnjë rival. Edicionin e kaluar gjermanët arritën një sukses të trefishtë historik, ndërsa gjatë vitit iu shtuan edhe dy trofe të tjerë me Guardiolën në krye, Superkupa e Evropës dhe Botërori i klubeve.
“Mund të pohoj se për momentin, Bayerni është klubi numër një në botë. Do të ishte arrogante po të thosha se jemi të pathyeshëm, por në fakt gjendemi në një pozicion mjaft të mirë. Duhet falënderuar trajneri për këtë”, ka theksuar Guardiola.
Në kampionat Bayerni udhëheq me 7 diferencë dhe një ndeshje më pak. Në këto kushte, Hoeness mendon se nuk nevojiten përforcime në janar, por shpreson ndërkohë që të ardhurat e klubit të shtohen për blerje në të ardhmen.
“Ëndërroj të fitojmë 40 apo 50 milionë euro. Nuk i kemi të domosdoshme përforcimet në skuadër tani, por në të ardhmen ndoshta do të na duhen lojtarë të rinj”, ka shtuar Hoeness.
als_Latn als_Latn als_Latn als_Latn